OSNOVNA ŠKOLA „TRSTENIK“ SPLIT

Split, 03. rujna 2020.g.

U cilju omogućavanja izvođenja odgojno- obrazovnog rada u ustanovi u uvjetima koji zahtijevaju maksimalnu epidemiološku sigurnost i kvalitetnu realizaciju programa sukladno Uputama HZJZ i MZO od 24.8.2020. godine i Modelima i preporukama za rad u uvjetima povezanima s COVID-19 Ministarstva znanosti i obrazovanja Republike Hrvatske

**PROTOKOL ORGANIZACIJE I POSTUPANJA**

**MJERE:**

* Za vrijeme trajanja epidemije uzrokovane COVID- 19, OŠ Trstenik Split će šk. god. 2020./2021. raditi po modelu A, u dvije smjene koje se naizmjenično rotiraju.
* Početci nastave organiziraju se u različito vrijeme za različite razredne odjele kako za jutarnju smjenu tako i za poslijepodnevnu i to:
* **Neparni razredi**

3. i 5. razredi u 7:30 sati, odnosno u 13:45 sati

1. i 7. razredi u 8:15 sati, odnosno u 14:30 sati

- **Parni razredi**

2. i 6. razredi u 7:30 sati, odnosno u 13:45 sati

4. i 8. razredi u 8:15 sati, odnosno u 14:30 sati

- **PRO** će provoditi nastavu samo u jutarnjem turnusu s početkom u 7:45 sati.

**Iznimno, prvi dan nastave 7. rujna 2020.g. za učenike prvih razreda nastava započinje prema slijedećem rasporedu: 1. A u 11 sati, 1. B u 11:30 sati i 1. C u 12 sati.**

Nastavni sat trajat će 40 min.

Zabranjen je ulaz u ustanovu osobama koje su bolesne ili su u samoizolaciji.

U vanjske prostore (dvorište, vrt, igralište) i unutarnje prostore ustanove ne mogu ulaziti osobe koje imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu sa osobama pozitivnim na COVID- 19 ili su pod sumnjom da bi mogli biti zaraženi s COVID- 19, a osobito ako su u samoizolaciji (vidjeti Upute HZJZ).

Slijedom navedenoga, bolesni:

* Roditelji na smiju dovoditi niti odvoditi djecu iz ustanove
* Zaposlenici ne smiju dolaziti na posao
* Učenici ne smiju ulaziti u ustanovu i sudjelovati u odgojno obrazovnom radu
* Škole je osigurala 3 ulaza/ izlaza u školsku zgradu, te jedan ulaz u sportsku dvoranu u koju će učenici različitih razrednih odjela ulaziti sa vremenskim odmakom jedni od drugih.
* Veliki odmor organizirat će se u različito vrijeme i na različitim lokacijama unutar školskog prostora kako bi se izbjegao fizički kontakt učenika iz različitih razrednih odjela, a o čemu će učenici prvog dana nastave informaciju dobiti od razrednika.
* Školski prostor dezinficira se prije i na kraju svake smjene te više puta za vrijeme trajanja nastave. Prostorije u ustanovi provjetravaju se više puta dnevno sukladno Uputama.
* Ako učenik tijekom odgojno- obrazovnog rada u ustanovi razvije simptome bolesti COVID- 19 učitelji odmah obavještavaju roditelje/ staratelje koji u najkraćem roku trebaju doći po dijete. Do dolaska roditelja učenik se izolira u prostor za izolaciju. Postupanje u ovakvom slučaju propisane su u Uputama HZJZ-a.
* Roditelji su dužni izmjeriti tjelesnu temperaturu djetetu svaki dan prije dolaska u ustanovu i izmjerene vrijednosti upisuju u bilježnicu koju učenik donosi sa sobom u ustanovu, a učitelj svakodnevno provjerava; u slučaju povišene tjelesne temperature ne smiju dovoditi dijete u ustanovu, već se javljaju ravnatelju ustanove na telefon 465-016 i izabranom pedijatru/ liječniku obiteljske medicine radi odluke o testiranju i liječenju djeteta.

**PROTOKOL ULASKA:**

U školu učenici dolaze i odlaze sami ili u pratnji roditelja; ukoliko dolaze u pratnji roditelja dovođenje i odvođenje djece roditeljima /skrbnicima omogućeno je do ulaza u ustanovu pri čemu zadržavaju razmak od najmanje 1,5 metar u odnosu na druge roditelje/ skrbnike i djecu. Ulazak roditeljima/ skrbnicima djece s teškoćama u razvoju omogućen je ako za to postoji potreba i ako roditelj/ skrbnik nema simptome zbog kojih ne može u ustanovu.

Dezinfekcija ruku na ulazu u ustanovu obvezna je za sve koji ulaze u prostor škole (vidjeti Upute HZJZ).

Dezinfekcija potplata obuće moguća je za sve koji ulaze u prostor ustanove.

Na svakom ulazu postavljene su dezobarijere. Sve osobe koje ulaze u ustanovu dezinficiraju obuću u dezobarijeri. Nakon dezinfekcije obuće učenici dezinficiraju ruke te se slijedeći putokaze na podu upućuju u za njih predviđeno mjesto za pranje ruku nakon čega ulaze u učionicu u kojoj se održava nastava pojedinog razrednog odjela.

Svakodnevno mjerenje tjelesne temperature bezkontaktnim toplomjerom zaposlenicima obvezno je za sve zaposlenike ustanove kod dolaska i odlaska s posla. Mjerenje temperature obavlja se na ulazu broj 3 na način da isključivo pomoćno- tehničko osoblje mjeri temperaturu i vrijednosti upisuje u evidencijske liste. Zaposlenici održavaju razmak od najmanje 1,5 metara u odnosu na sve druge osobe te izbjegavaju zadržavanje i grupiranje.

Izlazak učenika izvan prostora ustanove tijekom odgojno- obrazovnog rada je zabranjen (prostor ustanove podrazumijeva i dvorište kao i drugi pripadajući prostor ustanove u kojem je dozvoljen boravak i izvođenje odgojno- obrazovnog rada).

Ustanova vodi evidenciju ulaska/izlaska bilo da je riječ o ovlaštenom ili neovlaštenom osoblju (ovlašteno osoblje uključuje: učenike, osoblje, pomoćno i administrativno osoblje, ostalo osoblje kojem je odobren ulaz; neovlašteno osoblje uključuje: roditelje/ skrbnike, neupisanu braću/ sestre djecu/učenike, drugo osoblje koje nije nužno za rad ustanove).

Ustanova vodi evidenciju ulaska/ izlaska neovlaštenih osoba.

**RASPORED RAZREDNIH ODJELA PO UČIONICAMA:**

**NEPARNI RAZREDI**

|  |  |  |  |
| --- | --- | --- | --- |
| 1. A  RN- kat, zadnja učionica | 3.A  RN- prizemlje, zadnja učionica | 5. A  Učionica EJ 1 | 7. A  Učionica TEH |
| 1. B  RN- kat, srednja učionica | 3. B  RN- prizemlje, srednja učionica | 5. B  Učionica POV | 7. B  Učionica KEM |
| 1. C  RN- kat, prva učionica | 3. C  RN- prizemlje, prva učionica | 5. C  Učionica M 2 | 7. C  Učionica EJ 2 |
|  |  | 5. D  Učionica M 1 |  |

**PARNI RAZREDI**

|  |  |  |  |
| --- | --- | --- | --- |
| 2.A  RN- prizemlje, zadnja učionica | 4. A  RN- kat, prva učionica | 6. A  Učionica POV | 8. A  Učionica EJ 2 |
| 2. B  RN- kat, srednja učionica | 4. B  RN- prizemlje, srednja učionica | 6. B  Učionica M 2 | 8. B  Učionica KEM |
| 2. C  RN- prizemlje, prva učionica | 4. C  RN- kat, zadnja učionica | 6. C  Učionica M 1 | 8. C  Učionica TEH |
|  | 4. D  Učionica EJ 1 | 6. D  Učionica HJ 2 |  |

**PRO- Učionica PRO**

**RASPORED ULAZAKA/ IZLAZAKA U ŠKOLSKU USTANOVU:**

Ulaz 1 i 2 nalaze se sa zapadne strane škole (glavni ulaz).

Ulaz 3 nalazi se sa istočne strane školske zgrade (između škole i dvorane).

Svi ulazi imat će numeričku oznaku.

**NEPARNI RAZREDI:**

|  |  |  |  |
| --- | --- | --- | --- |
| 1. A | ULAZ 1 | 5. A | ULAZ 1 |
| 1. B | ULAZ 3 | 5. B | ULAZ 1 |
| 1. C | ULAZ 3 | 5. C | ULAZ 2 |
| 3. A | ULAZ 3 | 5. D | ULAZ 2 |
| 3. B | ULAZ 3 | 7. A | ULAZ 1 |
| 3. C | ULAZ 3 | 7. B | ULAZ 2 |
|  |  | 7. C | ULAZ 2 |

**PARNI RAZREDI:**

|  |  |  |  |
| --- | --- | --- | --- |
| 2.A | ULAZ 3 | 6. A | ULAZ 2 |
| 2. B | ULAZ 3 | 6. B | ULAZ 1 |
| 2. C | ULAZ 1 | 6. C | ULAZ 2 |
| 4. A | ULAZ 3 | 6. D | ULAZ 2 |
| 4. B | ULAZ 3 | 8. A | ULAZ 2 |
| 4. C | ULAZ 1 | 8. B | ULAZ 2 |
| 4. D | ULAZ 1 | 8. C | ULAZ 2 |

**PRO- ULAZ 2.**